Suchy kasel
Zdravim dcerka 4.5 rocna ma suchy kasel, existuje nieco napr solmucol do inhalatora?vdaka
Dobrý deň.
Ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách.
Na liečbu suchého kašľa sa používajú antitusiká, ktoré kašeľ tlmia. Medzi najpoužívanejšie antitusiká patrí butamirát (Stoptussin, Tussin) a dextrometofán (Robitussin Junior). Lieky s obsahom týchto látok však nie sú určené na použitie do inhalárota.
Do inhalátora sa používajú látky, ktoré slúžia na odhlienenie, čiže liečbu vlhkého kašľa.
Prajem pekný zvyšok dňa.
S pozdravom
Mgr. Barbora Bičanovská